Diari Oficial de la Generalitat Valenciana


Sumari del DOGV 6317, del 23-07-2010 (2010/7853)

RESOLUCIÓ de 25 de juny de 2010, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de Yàtova (València).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7853


Data del document
:   25-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * administració local

RESOLUCIÓ de 25 de juny de 2010, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de Yàtova (València). [2010/7853]  
La Llei 3/93, forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals al seu territori poden redactar plans locals de prevenció d'incendis, que són obligatoris per a les situades a zones d'alt risc d'incendis forestals.   
En aquest sentit, el Pla local de prevenció d'incendis forestals de Yátova s'ha elaborat a l'empara de l'Ordre de 17 de desembre de 2007, de la Conselleria de Medi Ambient, Aigua, Urbanisme i Habitatge, la qual ha establit en l'annex V ajudes per a la redacció de plans locals de prevenció d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/93, forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix clarament els continguts mínims que ha de contenir un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
El Pla local de prevenció d'incendis forestals de Yátova (València) va ser aprovat pel ple de l'Ajuntament en la sessió ordinària de data 14 de desembre de 2008, i traslladat a la Direcció Territorial de València de la Conselleria de Medi Ambient, Aigua, Urbanisme i Habitatge.  
D'acord amb l'anterior, vist que el pla compleix el que disposa la legislació vigent en la matèria, i a proposta de la directora general de Gestió de Medi Natural, resolc,  
Article u. Aprovació del pla  
Aprovar el Pla local de prevenció d'incendis forestals de Yátova (València) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Introducció: antecedents. Objectius. Aprovació del pla local. Vigència del pla. Situació del terme municipal. Marc normatiu.   
2. Descripció del municipi: medi físic. Medi socioeconòmic.  
3. Anàlisi del risc d'incendis: estudi històric d'incendis. Risc d'inici d'incendis. Perillositat. Risc acumulat.   
4. Àrees d'especial protecció.  
5. Prioritats de defensa.   
6. Inventari de mitjans i infraestructures existents: inventari de mitjans propis i mobilitzables. Protocol d'actuació en funció dels distints graus de preemergència. Inventari d'infraestructures existents.  
7. Proposta d'actuacions: proposta de prevenció de causes. Proposta d'infraestructures.  
8. Programació econòmica i temporal. Resum de pressupost. Programació temporal i econòmica.  
Annexos: Pla local de cremes. Clima. Fauna. Espais naturals protegits. Àrees urbanitzades. Àrees recreatives. Risc d'inici d'incendi. Perillositat. Fragilitat dels sistemes forestals. Esquema d'actuació de preemergències. Normativa vigent. Xarxa d'àrees tallafocs. Depòsits d'extinció. Pressupost.  
Així mateix, disposa d'una referència cartogràfica completa dels diferents aspectes tractats en els blocs anteriors.   
Article dos. Caràcter subsidiari  
Les disposicions contingudes en el Pla local de prevenció d'incendis forestals de Yátova constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les establides en la normativa general de prevenció d'incendis forestals.  
Article tres. Vigència del pla  
Amb caràcter general, el pla té una vigència de 15 anys, amb revisions parcials cada 5 anys.  
Article quatre. Modificacions del Pla local de cremes  
Es faculta el director territorial de la Conselleria de Medi Ambient, Aigua, Urbanisme i Habitatge a València, perquè dins l'àmbit de les seues competències, puga aprovar posteriors modificacions de les disposicions previstes en el Pla local de cremes inclòs dins de la normativa d'aquest Pla local de prevenció d'incendis forestals.  
Contra aquesta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
DISPOSICIÓ TRANSITÒRIA  
Una vegada elaborat i aprovat el Pla de prevenció d'incendis forestals de la demarcació forestal a què pertany Yátova (València) el Pla local de prevenció d'incendis forestals ha d'adaptar-se en un termini de 6 mesos al que disposa el Pla de prevenció de demarcació del qual serà subsidiari.  
València, 25 de juny de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.